Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A foglalkoztatás elősegítéséről és a munkanélküliek ellátásáról szóló — többször módosított — 1991. évi IV. törvény 8. § (2) bekezdése alapján a Kormány naptári évenként foglalkoztatáspolitikai irányelveket ad ki a várható
Paragraph Index: 966

4. IRÁNYVONAL FOKOZNI KELL A SEGÉLYEZÉSI ÉS ADÓREND- SZER MUNKÁRA ÖSZTÖNZ Ő HATÁSÁT, TOVÁBBÁ FELÜL KELL VIZSGÁLNI A MUNKAER ŐPIAC KORAI ELHAGYÁSÁRA KÉSZTET Ő NYUGDÍJAZÁSI KONSTRUKCIÓKAT Minden tagállam felülvizsgálja és módosítja segélyezési és adórendszerét azért, hogy — azok valóban ösztönözzék a munkanélkülieket vagy inaktívakat a munkakeresésre és a foglalkoztatási, illetve képzési lehetőség elfogadására, a munkáltatókat új munkahelyek teremtésére, továbbá — az aktív öregedés érdekében olyan politikát fejlesztenek ki, amely megfelelő intézkedéseket tartalmaz a munkabírási képesség, élethosszig tartó tanulás és más rugalmas munkaforma fenntartására, annak elősegítésére, hogy az idősebb dolgozók is maradhassanak, és részt vehessenek az aktív munkában. A Kormány célja az irányvonalban foglaltakkal kapcsolatban: a gazdasági és a munkaerőpiaci rendszer olyan irányú továbbfejlesztése, amely fokozottabban ösztönzi a munkahelyteremtést és segíti az inaktívak és a munkanélküliek munkakeresését, ösztönzi a foglalkoztatási és képzési lehetőségek elfogadását, valamint támogatja az idősebb munkavállalók aktív munkában való részvételét. Indoklás A munkanélküliek jogi intézményi ellátórendszere olyan diszfunkcionális elemeket is tartalmazott, amelyek lehetővé tették a liberálisabb szabályozással történő visszaélést. További problémát jelent, hogy részben az elmúlt évtizedben alkalmazott nagyvonalú, engedékeny korai nyugdíjazási lehetőségek következtében a gazdasági aktivitás is nagyon visszaesett. 2000/52. szám Az adórendszer kedvezményei önmagukban nem eredményeztek markánsabb változtatásokat a vállalkozásoknál a munkahelyek kialakításában. A gazdasági növekedés azonban lehetővé tenné, az EU-csatlakozás hamarosan feltétlenül szükségessé teszi ezen anomáliák mérséklését. A munkaerőpiacon bekövetkezett változások többsége az idősebb, nyugdíjkorhatár elérése előtt 5—10 évvel lévő munkavállalók számára nagyon kedvezőtlen volt. Az idő előtti nyugdíjba vonulásuk segítése és a munkaerő-kereslet fiatal korosztályok irányába történő átstrukturálódása odavezetett, hogy a 45—50 év feletti korosztályba tartozók aktivitási rátája nemzetközi összehasonlításban is rendkívül alacsonnyá vált. Nem alakultak ki azok a módszerek, eljárások, amelyek lehetővé tennék ezen korosztályok számára, hogy a munkaerőpiac új kihívásainak — a fiatalabbakhoz hasonlóan — meg tudjanak felelni. Korábbi kormányzati intézkedések A munkaerőpiaci segélyezési rendszer szigorítását célzó intézkedések sorozata már 1993-ban megkezdődött. A főbb lépések az alábbiak voltak: — a munkanélküli járadék időtartamának lerövidítése két évről másfél, majd egy évre, — a jövedelempótló támogatás időbeli korlátozása két évre, — a pályakezdő munkanélküliek segélyezésének felváltása a pályakezdők elhelyezkedési programjával, — az előnyugdíj felváltása a nyugdíj előtti munkanélküli segéllyel, Az elmúlt év végén a foglalkoztatási törvény (Flt.) átfogó módosításával az ellátórendszer tovább szigorodott. Ezzel a változással a munkanélküliség passzív ellátásaihoz kapcsolódó támogatásokat kihasználók, azzal visszaélők számának csökkentésére, a mielőbbi elhelyezkedés „ösztönzésére” irányuló cél fogalmazódott meg a költségek minimalizálása mellett. A lépések (rövidebb időtartamú ellátás, a jövedelempótló támogatás megszüntetése) tényleges hatásai jelenleg még nem számszerűsíthetők, a működtetés tapasztalatainak levonására még legalább 1—1,5 évet várni kell. Ugyancsak a korábbi intézkedésekhez sorolható az egységesen kialakított, illetve 62 évre emelt öregségi nyugdíjkorhatár elfogadása, illetve a korai nyugdíjazás lehetőségeinek beszűkítése, amelyek várhatóan javítják a társadalomban az inaktív és aktív munkavállalók előnytelen arányát, csökkentik az egy foglalkoztatottra jutó eltartottak számát. Az új munkahelyek számának növekedését gyorsította a munkahelyteremtő támogatási rendszerek továbbfejlesztése és a bérarányos közterhek mértékének csökkentése is. Szükséges akciók — A munkahelyteremtés feltételrendszerét tovább kell javítani. Ennek elsődleges módja a központi célelőirányzatokból finanszírozott támogatási rendszerek olyan irányú továbbfejlesztése, hogy azok — elsősorban a közép- és kisvállalkozások támogatásával, a beszállítói kapacitások bővítésének ösztönzésével, valamint a multinacionális vállalatok foglalkoztatási hajlandóságának növelésével — fokozottabban segítsék a foglalkoztatás bővülését. — A különböző atipikus foglalkoztatási formák törvényi szabályozását meg kell teremteni. — Fel kell gyorsítani azokat a szakmai munkálatokat, és mielőbb le kell szűrni azon folyamatban lévő kutatások eredményeit, amelyek az atipikus foglalkoztatási formák — főként a rugalmas munkalehetőségek, a részidős foglalkoztatás — elterjesztését célozzák. Meg kell vizsgálni az ezekhez kapcsolódó adó- és tb-kedvezmények biztosítási lehetőségét a 45—50 év feletti munkavállalók, illetve munkanélküliek alkalmazása esetén. — A munkanélküli passzív ellátórendszer további szigorítása jelenleg nem indokolt, egyes területeken — elsősorban az önkormányzatok által szervezett közhasznú munkavégzés feltételeinek biztosításával — a várhatóan kiéleződő feszültségek megelőzésére kell felkészülni. — Folyamatosan figyelemmel kell kísérni az Flt. módosításának hatásait, és indokolt esetben kezdeményezni szükséges a korrekciókat. — Törekedni kell az illegális munka kifehérítésére. — A rokkantnyugdíjazás feltételeit szigorítani kell, a testileg, szellemileg károsodott emberek mobilizálását elősegítő képzési és foglalkoztatási programokkal egybekötve. Mutatók Az irányvonalban foglaltakat elsősorban az alábbi két globális jellegű mutató használatával célszerű nyomon követni: — az aktív és inaktív munkavállalók arányának alakulása., — a 45 év felettiek foglalkoztatási és aktivitási rátájának alakulása, nemenként.

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes